ခရစ္စတီးယားနို ရော်နယ်လ်ဒို

ခရစ္စတီးယားနို ရော်နယ်လ်ဒို ဒေါ့စ် စန်တော့ အေဗယ်ရီယို () ကို ၁၉၈၅ခုနှစ် ဖေဖော်ဝါရီလ ၅ ရက်တွင် ပေါ်တူဂီနိုင်ငံ မီဒေးရဲလ်ကျွန်းစု (Madeira)ရှိ ဖူရှယ်(Funchal)မြို့တွင် မွေးဖွားသည်။ သူသည် စပို့တင်းကလပ်(ပေါ်တူဂီ)တွင် စတင်ကစားခဲ့သည်။ နည်းပြကြီး ဖာဂူဆန် ခေါ်ယူမှုဖြင့် ရော်နယ်လ်ဒိုသည် မန်ချက်စတာ ယူနိုက်တက်အသင်းသို့ရောက်ရှိခဲ့သည်။ထို့နောက် စပိန် လာ လီဂါ ကလပ်အသင်းတစ်ခုဖြစ်သော ရီးယဲလ် မဒရစ် ကလပ်တွင် တောင်ပံကစားသမား နှင့် ရှေ့တန်းကစားသမားအဖြစ် ကစားပြီး ပေါ်တူဂီ အမျိုးသားလက်ရွေးစင် ဘောလုံးအသင်းတွင်လည်း အသင်းခေါင်းဆောင်ဖြစ်သည်။ ရော်နယ်လ်ဒိုသည် မန်ချက်စတာ ယူနိုက်တက် မှ ရီးယဲလ် မဒရစ်အသင်းသို့ ပေါင်သန်း(၈၀) ဖြင့် ရွှေ့ပြောင်းခဲ့ပြီးနောက် ဘောလုံးသမိုင်းတွင် ဈေးအကြီးဆုံး ကစားသမားတစ်ဦးအဖြစ် စံချိန်တင်ခဲ့သည်။ ထို့အပြင် ရီးယဲလ် မဒရစ် နှင့် စာချုပ်အရ နောက်ခြောက်နှစ်အတွက် ပေါင် (၁၁) သန်း ပေးရမည်ဖြစ်သဖြင့် သူ့အား ကမ္ဘာပေါ်တွင် လခ အများဆုံးရရှိသော ဘောလုံးကစားသမားတစ်ဦး ဖြစ်သွားစေခဲ့သည်။ ၂၀၁၈ နှစ်ကုန်ရာသီတွင် အီတလီ ကလပ်တစ်ခုဖြစ်သော ဂျူပင်တပ်အသင်းသို့ ပြောင်းရွေ့ခဲ့သည်။

မှတ်စု

ကိုးကား 

ပေါ်တူဂီဘောလုံးသမားများ
ရီးယဲလ် မဒရစ်ဘောလုံးသမားများ
နိုင်ငံတကာ ဘောလုံးသမားများ
၂၀၁၈ ဖီဖာ ကမ္ဘာ့ဖလား ကစားသမားများ